### Θέμα: «Δικαιολογητικά τα οποία συνοδεύουν το αίτημα πληρωμής του δικαιούχου»

Στο πλαίσιο υλοποίησης του επενδυτικού σχεδίου ο δικαιούχος μαζί με το αίτημα πληρωμής υποβάλει και τα κάτωθι δικαιολογητικά:

|  |  |  |  |
| --- | --- | --- | --- |
| A/A | Δικαιολογητικό | Ηλεκτρονική υποβολή στο ΠΣΚΕ | Υποβολή σε Φυσικό Φάκελο |
| 1 | Αντίγραφο της ηλεκτρονικής αίτησης πληρωμής στο ΠΣΚΕ, στο οποίο αναγράφεται και η ακριβής ημερομηνία υποβολής της (οριστικοποίηση). |  | √ |
| 2 | Υπεύθυνη δήλωση Ν. 1599/1986 του Δικαιούχου (με γνήσιο υπογραφής ή μέσω του gov.gr) στην οποία θα δηλώνεται ότι:* 1. Όλα τα υλικά, μηχανήματα, προμήθειες, κλπ. που αφορούν στην υλοποίηση της Πράξης είναι καινούργια και αμεταχείριστα.
	2. Δεν έχει χρηματοδοτηθεί από άλλη πηγή για τις συγκεκριμένες εργασίες και το συγκεκριμένο εξοπλισμό.
	3. Τα παρεχόμενα στοιχεία στο αίτημα Επαλήθευσης – Πληρωμής, είναι έγκυρα και αληθή.
	4. Δεν μεταβλήθηκαν/τροποποιήθηκαν τα στοιχεία της επιχείρησης από την ημερομηνία υποβολής έως σήμερα.
 | √ | √ |
| 3 | Παραστατικά τιμολόγησης και, εφόσον απαιτείται, αποδεικτικά στοιχεία διακίνησης, κλπ. σχετικά παραστατικά. Σε περίπτωση κατά την οποία εργασία παροχής υπηρεσιών δεν συνοδεύεται από υλικά, είτε στο όνομα του δικαιούχου είτε στο όνομα του εργολάβου ο οποίος εκτελεί την εργασία, η συγκεκριμένη εργασία θα θεωρείται μη επιλέξιμη. Κατά την υποβολή του φυσικού φακέλου αιτήματος πληρωμής, προσκομίζονται τόσο αντίγραφα όσο και τα πρωτότυπα παραστατικά τιμολόγησης προκειμένου για την πιστοποίησή τους. |  | √ |
| 4 | Τιμολόγια εξωτερικού, επίσημα μεταφρασμένα στην Ελληνική, για προμήθεια που έγινε απ’ ευθείας από το εξωτερικό στο όνομα του Δικαιούχου, με αντίγραφο της σχετικής άδειας παράδοσης εκτελωνισμένων ειδών (για χώρες εκτός Ε.Ε.), καθώς και παραστατικά πληρωμής της τράπεζας (εντολή είσπραξης / πληρωμής, κλπ.), μέσω της οποίας έγινε ο διακανονισμός για το συγκεκριμένο τιμολόγιο (για χώρες εκτός Ε.Ε.). Στα παραστατικά πληρωμής της τράπεζας μέσω της οποίας έγινε ο διακανονισμός για τιμολόγιο εξωτερικού, θα αναφέρεται σαφώς το τιμολόγιο και το είδος του προϊόντος. |  | √ |
| 5 | Άδεια δόμησης ή έγκριση εργασιών μικρής κλίμακας ή όποια άλλη μορφή έγκρισης/ενημέρωσης εκτέλεσης εργασιών απαιτείται από τις πολεοδομικές διατάξεις ή τακτοποίηση/νομιμοποίηση χώρου εφόσον συντρέχει τέτοια περίπτωση.  |  | √ |
| 6 | Συμβάσεις για τις κτιριακές επεμβάσεις που έλαβαν χώρα, κατατεθειμένες στο GSIS για εργασίες καθαρής αξίας άνω των 6000,00€. Για τα Τιμολόγια Παροχής Υπηρεσιών (ΤΠΥ) των υπολοίπων κατηγοριών δαπανών: συμβάσεις κατατεθειμένες στο GSIS για όλα τα ποσά. |  | √ |
| 7 | Αναλυτικές επιμετρήσεις σφραγισμένες και υπογεγραμμένες από τον επιβλέποντα μηχανικό. |  | √ |
| 8 | Ειδικά στην περίπτωση νεοαναγειρόμενων – νεόδμητων κτηρίων, στο τελευταίο αίτημα πληρωμής να προσκομίζεται η έκθεση του ελεγκτή δόμησης. |  | √ |
| 9 | Απαλλακτικό ΦΠΑ για τις περιπτώσεις απαλλαγής. |  | √ |
| 10 | Φωτογραφικό υλικό των μόνιμων κατασκευών. |  | √ |
| 11 | Φωτογραφία της πληροφοριακής πινακίδας του προγράμματος (αφίσα ελάχιστου μεγέθους Α3 έγχρωμο & πλαστικοποιημένο) |  | √ |
| 12 | Αντίγραφο μελετών και εγχειριδίων. |  | √ |
| 13 | Εφόσον επιδοτούνται κτιριακές εργασίες που υλοποιούνται από εργατοτεχνίτες (μη στεγασμένα επαγγέλματα), Αναγγελία στο ΙΚΑ (βάσει Κεφ ΣΤ του Κανονισμού Ασφ/σης Οικοδομών (αρθ 35).Διευκρίνιση: μη στεγασμένα επαγγέλματα: οικοδόμοι-εργατοτεχνίτες που ασχολούνται με την τοποθέτηση θερμομόνωσης, κατασκευή επιχρισμάτων, αποξηλώσεις/καθαιρέσεις και αποκομιδή, διαμόρφωση κλίσεων απορροής στο δώμα, υγρομόνωση, χρωματισμούς, κ.λπ. Στεγασμένα θεωρούνται τα επαγγέλματα που έχουν κατάστημα και το προϊόν που τοποθετούν στην οικοδομή είναι κατεργασμένο από τους ίδιους. |  | √ |
| 14 | Εφόσον επιδοτείται η συμμετοχή σε εκθέσεις, αποδεικτικά συμμετοχής σε έκθεση (πχ κατάλογος εκθετών ή σχετικό φωτογραφικό υλικό κλπ), βεβαίωση συμμετοχής από τον διοργανωτή της έκθεσης στην οποία αναφέρεται είτε ότι ο δικαιούχος συμμετέχει για πρώτη φορά είτε ότι ο δικαιούχος συμμετέχει με νέα προϊόντα. |  | √ |
| 15 | Εφόσον επιδοτούνται διαφημιστικά έντυπα και λοιπό πληροφοριακό υλικό, δείγματα των διαφημιστικών εντύπων και του λοιπού πληροφοριακού υλικού με τα αντίστοιχα λογότυπα του προγράμματος). |  | √ |
| 16 | Εφόσον επιδοτείται η κατασκευή διαδικτυακού τόπου (ιστοσελίδας), εκτυπώσεις της ιστοσελίδας καθώς και αποδεικτικά στοιχεία ότι η ιστοσελίδα εξυπηρετεί τις ανάγκες ατόμων με αναπηρία (βάσει προτύπου WCAG 2.0) με τα αντίστοιχα λογότυπα του προγράμματος. |  | √ |
| 17 | Εφόσον επιδοτούνται δαπάνες διαφημιστικής καταχώρησης σε ηλεκτρονική μορφή, αποδεικτικά των διαφημιστικών καταχωρήσεων (με τα αντίστοιχα λογότυπα του προγράμματος).  |  | √ |
| 18 | Άδειες χρήσης λογισμικού (και για λογισμικά όπως τα Windows) ή οι αντίστοιχες βεβαιώσεις των κατασκευαστών για την άδεια χρήσης. |  | √ |
| 19 | Εφόσον επιδοτείται η αγορά λογισμικού/εφαρμογών που απευθύνεται σε πελατειακό κοινό, αποδεικτικά στοιχεία ότι το λογισμικό εξυπηρετεί τις ανάγκες ατόμων με αναπηρία. |  | √ |
| 20 | Στιγμιότυπα (print screen) οθόνης με το εγκατεστημένο λογισμικό. |  | √ |
| 21 | Για την προμήθεια οχημάτων, αντίγραφο άδειας πρώτης κυκλοφορίας. |  | √ |
| 22 | Για προμήθεια σκαφών, άδεια σκάφους (καταχώρηση σε e-μητρώο). |  | √ |
| 23 | Αντίγραφο τίτλου ιδιοκτησίας και μεταγραφή αυτού στο Υποθηκοφυλακείο/ Κτηματολόγιο για αγορά ακίνητου, όπου απαιτείται. Καταχώρηση στο Ε9 του δικαιούχου για το εν λόγω ακίνητο, όπου απαιτείται.  |  | √ |
| 24 | Αποδεικτικά στοιχεία εξοφλήσεων:- Απόδειξη είσπραξης ή βεβαίωση εξόφλησης με αναφορά στον τρόπο εξόφλησης,- Καταθετήριο ή τραπεζικό έμβασμα,- Αντίγραφο κίνησης τραπεζικού λογαριασμού, - Αντίγραφο σώματος επιταγής,- Πληρωμή παρακρατούμενου φόρου, - Ταυτότητα πληρωμής παρακρατούμενου φόρου και δήλωση παρακρατούμενου φόρου |  | √ |
| 25 | Αποδεικτικά στοιχεία καταβολής προκαταβολών σε προμηθευτές. |  | √ |
| 26 | Λογιστικές εγγραφές και καταχωρήσεις σφραγισμένες από την επιχείρηση ή τον λογιστή της. |  | √ |
| 27 | Μητρώο Παγίων, σφραγισμένο από την επιχείρηση ή τον λογιστή της. |  | √ |
| 28 | Κατάσταση Ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (πρόσφατη εκτύπωση) σε κάθε αίτημα ελέγχου. | √ | √ |
| 29 | Γενικό πιστοποιητικό ΓΕΜΗ σε περίπτωση νομικών προσώπων. | √ | √ |
| 30 | Τελευταίο κωδικοποιημένο καταστατικό σε περίπτωση νομικών προσώπων. | √ | √ |
| 31 | Ενιαίο Πιστοποιητικό Δικαστικής Φερεγγυότητας (αριθ. 13535/29.03.21 εγκύκλιος Υπ. Δικαιοσύνης) στην περίπτωση νομικών προσώπων. | √ | √ |
| 32 | Φορολογική και ασφαλιστική ενημερότητα σε ισχύ σε κάθε αίτημα πληρωμής.  | √ | √ |
| 33 | Σε περίπτωση που έχει προηγηθεί αίτημα πληρωμής, προσκόμιση της εγγραφής της επιχορήγησης του προηγούμενου αιτήματος πληρωμής στο βιβλίο εσόδων, υπογεγραμμένο και σφραγισμένο από τον λογιστή. | √ | √ |
| 34 | Βεβαίωση της τράπεζας, σε περίπτωση δανειοδότησης του Δικαιούχου, για το εκταμιευθέν ποσό του δανείου. | √ | √ |
| 35 | Συμπληρωμένο το Παράρτημα ΙΙΙ – Δαπάνες αναλυτικά ανά κατηγορία σύμφωνα με τις κατηγορίες δαπανών της Απόφασης Χρηματοδότησης της Πράξης με τα serial numbers των μηχανημάτων και του εξοπλισμού. |  | √ |

**Σημείωση: Τα παραδοτέα Φυσικού και Οικονομικού Αντικειμένου που καθορίστηκαν στις προηγούμενες σελίδες, επισημαίνεται ότι είναι ενδεικτικά και ενδέχεται να διαφέρουν ανάλογα με την περίπτωση.**

 **Για την ΕΤΑΧ ΑΑΕ ΟΤΑ**

 **Ο Συντονιστής**

 **Ιωάννης Καρράς**